techiaith/cofnodycynulliad_en-cy huggingface dataset:
English: Llywydd, I thank the Member for that supplementary question, and, clearly, he raises matters of importance to parents and students in Cosheston. The way in which the twenty-first century schools and colleges programme works, however, is that it is for the local authority to prioritise their bids and then to submit them to the Welsh Government, which has the job of weighing them up across the whole of Wales and then allocating funding accordingly. As I said in my opening answer, Llywydd, Pembrokeshire has already had a significant programme of investment in the first phase of the twenty-first century schools programme, and, in band B, there's another £120 million going to be invested in the school and college estate in the Pembrokeshire county, and I'm sure that the governors and the headteacher of Cosheston school will be making their case, alongside the Member, to the elected members of Pembrokeshire council as they go about the difficult job of prioritisation.
Welsh: Lywydd, diolchaf i'r Aelod am y cwestiwn atodol yna ac, yn amlwg, mae'n codi materion sydd yn bwysig i rieni a myfyrwyr yn Cosheston. Y ffordd y mae'r rhaglen ysgolion a cholegau'r unfed ganrif ar hugain yn gweithio, fodd bynnag, yw mai mater i'r awdurdod lleol yw blaenoriaethu eu ceisiadau ac yna eu cyflwyno i Lywodraeth Cymru, sydd â'r gwaith o'u pwyso a'u mesur ledled Cymru ac yna dyrannu cyllid yn unol â hynny. Fel y dywedais yn fy ateb agoriadol, Llywydd, mae sir Benfro eisoes wedi cael rhaglen fuddsoddi sylweddol yng ngham cyntaf rhaglen ysgolion yr unfed ganrif ar hugain, ac, ym mand B, mae £120 miliwn arall yn mynd i gael ei fuddsoddi yn ystad ysgolion a cholegau sir Benfro, ac rwy'n siŵr y bydd y llywodraethwyr a phennaeth ysgol Cosheston yn cyflwyno eu hachos, ochr yn ochr â'r Aelod, i aelodau etholedig Cyngor Sir Penfro wrth iddyn nhw fynd ati i wneud y gwaith anodd o flaenoriaethu.
English: Diolch. I know Cosheston school well; I went there. But I do have a longer memory than the Member for Carmarthen West and South Pembrokeshire. As a Pembrokeshire councillor from 1995, I saw the transformational impact of unprecedented investment in our schools by the successive Welsh Governments. And today, despite more than a decade of Tory cuts to Welsh budgets, I think I'm right in saying that the Welsh Government's fantastic twenty-first century schools programme has already funded 170 new schools and colleges in the first phase, and another 43 projects under way in the second. So, I'm assuming that all that is correct, First Minister, and I'm interested to know what your plans are for that programme going forward.
Welsh: Diolch. Rwyf i'n adnabod ysgol Cosheston yn dda; fe es i yno. Ond mae gen i gof hirach na'r Aelod dros Orllewin Caerfyrddin a De Sir Benfro. Fel cynghorydd sir Benfro o 1995 ymlaen, gwelais effaith drawsnewidiol buddsoddiad digynsail yn ein hysgolion gan Lywodraethau Cymru olynol. A heddiw, er gwaethaf dros ddegawd o doriadau gan y Torïaid i gyllidebau Cymru, rwy'n credu fy mod i'n iawn wrth ddweud bod rhaglen ysgolion yr unfed ganrif ar hugain wych Llywodraeth Cymru eisoes wedi ariannu 170 o ysgolion a cholegau newydd yn y cam cyntaf, a 43 o brosiectau eraill sydd ar y gweill yn yr ail gam. Felly, rwy'n cymryd yn ganiataol fod hynny i gyd yn gywir, Prif Weinidog, ac mae gennyf i ddiddordeb mewn gwybod beth yw eich cynlluniau ar gyfer y rhaglen honno wrth symud ymlaen.
English: Llywydd, I thank the Member for that supplementary question. She is right to point to the transformational impact of the twenty-first century schools and colleges programme, and nowhere is that more true than in Pembrokeshire: a new Tenby Church in Wales primary school, Ysgol Hafan y Môr, a Welsh-medium primary school, a new secondary school, Ysgol Harri Tudur, £6 million invested in Pembrokeshire College in band A of the programme, and more to follow now in band B. And I think Joyce Watson makes a very important point, Llywydd: this is not just quantity - that very large number of new schools and refurbished buildings that the programme has been able to provide - it's the quality of the environment that the programme focuses on, the fact that every building has a distinctive character of its own, that every one of them provides facilities fit for learning in the twenty-first century, and every one of them sends a powerful message to students who attend for their education of the investment that this nation wants to make in them and their futures. That's the significance of the programme, and Joyce Watson was quite right, Llywydd, to draw attention to it.
Welsh: Llywydd, diolchaf i'r Aelod am y cwestiwn atodol yna. Mae hi'n iawn i dynnu sylw at effaith drawsnewidiol rhaglen ysgolion a cholegau'r unfed ganrif ar hugain, ac nid yw hynny'n fwy gwir yn unman nag yn sir Benfro: ysgol gynradd Eglwys yng Nghymru newydd yn Ninbych-y-pysgod, Ysgol Hafan y Môr, ysgol gynradd cyfrwng Cymraeg, ysgol uwchradd newydd, Ysgol Harri Tudur, £6 miliwn wedi ei fuddsoddi yng Ngholeg Sir Benfro ym mand A y rhaglen, a mwy i ddilyn yn awr ym mand B. Ac rwy'n credu bod Joyce Watson yn gwneud pwynt pwysig iawn, Llywydd: nid faint yn unig yw hyn - y nifer fawr iawn hwnnw o ysgolion newydd ac adeiladau wedi'u hadnewyddu y mae'r rhaglen wedi gallu eu darparu - ond ansawdd yr amgylchedd y mae'r rhaglen yn canolbwyntio arno, y ffaith fod gan bob adeilad ei gymeriad unigryw ei hun, bod pob un ohonyn nhw'n darparu cyfleusterau sy'n addas ar gyfer dysgu yn yr unfed ganrif ar hugain, ac mae pob un ohonyn nhw yn anfon neges bwerus at fyfyrwyr sy'n mynychu ar gyfer eu haddysg am y buddsoddiad y mae'r genedl hon yn dymuno ei wneud ynddyn nhw a'u dyfodol. Dyna arwyddocâd y rhaglen, ac roedd Joyce Watson yn llygad ei lle, Llywydd, i dynnu sylw ati.
English: Llywydd, I thank Jack Sargeant for that. The programme for government commits to providing a further 100 police community support officers in Wales. I chaired a meeting of the Policing Partnership Board for Wales on Thursday of last week, where this commitment was widely welcomed.
Welsh: Llywydd, diolchaf i Jack Sargeant am hynny. Mae'r rhaglen lywodraethu yn ymrwymo i ddarparu 100 o swyddogion cymorth cymunedol yr heddlu ychwanegol yng Nghymru. Cadeiriais gyfarfod o Fwrdd Partneriaeth Plismona Cymru ddydd Iau yr wythnos diwethaf, pryd y croesawyd yr ymrwymiad hwn yn eang.
English: Thank you, First Minister, for that answer. I recently met with north Wales's newly elected police and crime commissioner, Andy Dunbobbin, and we both welcomed the Welsh Government's additional PCSOs, on top of those already funded by your Government, but we were both extremely concerned about the UK Government's failure to deliver the 62 police officers that the Prime Minister promised for Deeside. In fact, the Home Office just recently were only able to talk about recruitment rather than additional officers, and it was completely, completely unclear whether this was to replace officers who have already left the force. First Minister, will you join calls from myself and Andy Dunbobbin for the UK Government to honour their promise, and will you also update the Chamber on how your Government will work with North Wales Police to get additional community support officers on the street?
Welsh: Diolch, Prif Weinidog, am yr ateb yna. Cyfarfûm yn ddiweddar â chomisiynydd heddlu a throseddu newydd y gogledd, Andy Dunbobbin, a chroesawodd y ddau ohonom swyddogion cymorth cymunedol yr heddlu ychwanegol Llywodraeth Cymru, ar ben y rhai a ariannwyd eisoes gan eich Llywodraeth chi, ond roedd y ddau ohonom ni'n pryderu'n fawr am fethiant Llywodraeth y DU i ddarparu'r 62 o swyddogion yr heddlu a addawodd y Prif Weinidog ar gyfer Glannau Dyfrdwy. Mewn gwirionedd, am recriwtio yn hytrach na swyddogion ychwanegol y gallai'r Swyddfa Gartref siarad amdano yn ddiweddar ac roedd yn gwbl aneglur o ran pa un a oedd hyn i gymryd lle swyddogion sydd eisoes wedi gadael yr heddlu. Prif Weinidog, a wnewch chi ymuno â galwadau gennyf fi ac Andy Dunbobbin i Lywodraeth y DU anrhydeddu ei haddewid, ac a wnewch chi hefyd roi'r wybodaeth ddiweddaraf i'r Siambr am sut y bydd eich Llywodraeth chi yn gweithio gyda Heddlu Gogledd Cymru i roi swyddogion cymorth cymunedol ychwanegol ar y stryd?
English: With community safety being a devolved matter, the Welsh Conservative Party manifesto in May stated that we would increase funding for police community support officers each year, working alongside the UK Government to recruit an additional 20,000 officers in England and Wales by 2023. That's what's really happening. How do you therefore propose to ensure partnership working between the Welsh and UK Governments on this agenda, where the UK Government target to recruit 6,000 more police officers in England and Wales by March 2021 was dramatically exceeded, including 437 extra officers in Wales, 99 in north Wales, with further increases to follow in the next two years - remember, it's a three-year target - recognising that community safety in north Wales is entirely dependent upon North Wales Police's established, integrated working with their adjacent partner police forces in north-west England?
Welsh: Gan fod diogelwch cymunedol yn fater datganoledig, roedd maniffesto Plaid y Ceidwadwyr Cymreig yn dweud ym mis Mai y byddem ni'n cynyddu'r cyllid ar gyfer swyddogion cymorth cymunedol yr heddlu bob blwyddyn, gan weithio ochr yn ochr â Llywodraeth y DU i recriwtio 20,000 o swyddogion ychwanegol yng Nghymru a Lloegr erbyn 2023. Dyna sy'n digwydd mewn gwirionedd. Sut ydych chi felly yn bwriadu sicrhau bod gwaith partneriaeth rhwng Llywodraeth Cymru a Llywodraeth y DU o ran yr agenda hon, lle mae gan Lywodraeth y DU y targed o recriwtio 6,000 yn fwy o heddweision yng Nghymru a Lloegr erbyn mis Mawrth 2021, gan gynnwys 437 o swyddogion ychwanegol yng Nghymru, 99 yn y gogledd, gyda chynnydd pellach i ddilyn yn y ddwy flynedd nesaf - cofiwch, targed tair blynedd yw hwn - gan gydnabod bod diogelwch cymunedol yn y gogledd yn gwbl ddibynnol ar waith integredig sefydledig Heddlu Gogledd Cymru gyda'u heddluoedd partner cyfagos yng ngogledd-orllewin Lloegr?
English: Llywydd, I'm glad to hear the Member's figures, which show that his party is finally making good some of the damage that they inflicted on policing in Wales over a decade - a decade in which, every time they cut the budget, he supported them in doing so. I agree with him, however, on the importance of working across boundaries to make sure that communities in Wales are kept as safe as possible. I said in my opening answer, Llywydd, that I chaired a meeting of the Policing Partnership Board for Wales on Thursday of last week, and I was glad to welcome the Secretary of State for Wales to that meeting and to hear his contribution to it. Where the UK Government is prepared to come to the table in that way, I welcome it, and it allows us to work together on areas where there are common concerns and clear interests of Welsh people in doing so.
Welsh: Llywydd, rwy'n falch o glywed ffigurau'r Aelod, sy'n dangos bod ei blaid o'r diwedd yn gwneud iawn am rywfaint o'r niwed y gwnaethon nhw i blismona yng Nghymru dros ddegawd - degawd lle'r oedd ef, bob tro y gwnaethon nhw dorri'r gyllideb, yn eu cefnogi i wneud hynny. Rwy'n cytuno ag ef, er hynny, ar bwysigrwydd gweithio ar draws ffiniau i sicrhau bod cymunedau yng Nghymru yn cael eu cadw mor ddiogel â phosibl. Dywedais yn fy ateb agoriadol, Llywydd, fy mod wedi cadeirio cyfarfod o Fwrdd Partneriaeth Plismona Cymru ddydd Iau yr wythnos diwethaf, ac roeddwn i'n falch o groesawu Ysgrifennydd Gwladol Cymru i'r cyfarfod hwnnw ac i glywed ei gyfraniad iddo. Pan fo Llywodraeth y DU yn barod i ddod at y bwrdd yn y ffordd honno, rwy'n croesawu hynny, ac mae'n caniatáu i ni weithio gyda'n gilydd ar feysydd lle ceir pryderon cyffredin a cheir buddiannau clir i bobl Cymru wrth wneud hynny.
English: Brif Weinidog, the Welsh Government has funded CSOs, or PCSOs as they were then called, for nearly a decade. I can reiterate that Welsh chief officers are happy with that, they're glad for the additional funding, and it's raised their capability and their visibility, which their English counterparts don't have, but as policing is still a reserved matter and the funding therefore is discretionary in nature, how secure is this funding for the future? Diolch.
Welsh: Prif Weinidog, mae Llywodraeth Cymru wedi ariannu swyddogion cymorth cymunedol, neu swyddogion cymorth cymunedol yr heddlu fel y'u gelwid bryd hynny, am bron i ddegawd. Gallaf bwysleisio unwaith eto fod prif swyddogion Cymru yn fodlon â hynny, maen nhw'n falch o'r cyllid ychwanegol, ac mae wedi cynyddu eu gallu a'u gwelededd, nad oes gan eu cymheiriaid yn Lloegr, ond gan fod plismona yn dal i fod yn fater a gadwyd yn ôl ac felly bod y cyllid ar sail disgresiwn, pa mor ddiogel yw'r cyllid hwn ar gyfer y dyfodol? Diolch.
English: The funding is entirely secure, Llywydd, for the rest of this Senedd term. My party's manifesto committed us to that and it committed us to the extra 100 officers that will now be provided. Provision is already made in this year's budget to begin that process and, as I say, I look forward to seeing that appointment process under way so that we can begin to spend the money that we've set aside, and then to build that up so that we are funding the whole of the 600 officers to which we are committed as soon as that process is able to have them in place.
Welsh: Mae'r cyllid yn gwbl ddiogel, Llywydd, am weddill tymor y Senedd hon. Roedd maniffesto fy mhlaid i yn ein hymrwymo i hynny ac redd yn ein hymrwymo i'r 100 swyddog ychwanegol a ddarperir yn awr. Gwnaed darpariaeth eisoes yng nghyllideb eleni i ddechrau'r broses honno ac, fel y dywedais, rwy'n edrych ymlaen at weld y broses benodi honno ar waith fel y gallwn ni ddechrau gwario'r arian yr ydym ni wedi ei neilltuo, ac yna adeiladu ar hynny fel ein bod yn ariannu pob un o'r 600 o swyddogion yr ydym ni wedi ymrwymo i'w darparu cyn gynted ag y gall y broses honno eu rhoi ar waith.
English: Thank you, Presiding Officer. First Minister, two weeks ago in response to my colleague Janet Finch-Saunders, you said: 'the reason why low area statuses have moved up is because of the importation of TB by farmers buying infected cattle and bringing them into the area.' That caused a huge amount of distress and hurt in the agricultural industry. Do you accept that's a misleading statement, First Minister?
Welsh: Diolch, Llywydd. Prif Weinidog, bythefnos yn ôl mewn ymateb i'm cyd-Aelod Janet Finch-Saunders, fe wnaethoch chi ddweud: 'y rheswm pam mae statws ardal isel wedi symud i fyny yw oherwydd mewnforio TB gan ffermwyr sy'n prynu gwartheg wedi'u heintio a dod â nhw mewn i'r ardal.' Achosodd hynny lawer iawn o ofid a loes yn y diwydiant amaethyddol. A ydych chi'n derbyn bod hwnnw'n ddatganiad camarweiniol, Prif Weinidog?
English: Llywydd, I repeat for the record that assessment of disease report forms show that eight in 10 confirmed breakdowns in low TB areas - and it was a low TB area that I was being asked about - are primarily attributable to cattle movements. So, it's important to get that on the record as well. I'm grateful to the Member for his question, though, because it allows me to say that, of course, farmers in Wales work very hard indeed through the biosecurity regimes that they put in place to try and protect their herds against TB. And they need to go on doing that, and they need to go on doing that alongside the Welsh Government and everything we've put in place in order to go on bearing down on the scourge of TB in cattle, the harm it does to animals themselves, but also the very real impact that contracting TB in a cattle herd has on those who've worked so hard very often to build up those herds, and to look after them. None of that can take away from the known facts that in low-incidence areas, it is cattle movement rather than, as I was being asked by Janet Finch-Saunders, badger-driven spread of the disease that lies behind additional outbreaks.
Welsh: Llywydd, fe ddywedaf i eto ar gyfer y cofnod fod ffurflenni adroddiadau asesu clefydau yn dangos bod wyth o bob 10 achos a gadarnhawyd mewn ardaloedd TB isel - ac ardaloedd TB isel y gofynnwyd i mi amdanyn nhw - i'w priodoli yn bennaf i symudiadau gwartheg. Felly, mae'n bwysig rhoi hynny ar y cofnod hefyd. Rwy'n ddiolchgar i'r Aelod am ei gwestiwn, er hynny, gan ei fod yn caniatáu i mi ddweud bod ffermwyr yng Nghymru, wrth gwrs, yn gweithio'n galed iawn yn wir drwy'r cyfundrefnau bioddiogelwch a roddwyd ar waith ganddyn nhw i geisio diogelu eu buchesau rhag TB. Ac mae angen iddyn nhw barhau i wneud hynny, ac mae angen iddyn nhw barhau i wneud hynny ochr yn ochr â Llywodraeth Cymru a phopeth yr ydym ni wedi ei roi ar waith er mwyn parhau i ymladd pla TB mewn gwartheg, y niwed y mae'n ei wneud i'r anifeiliaid eu hunain, ond hefyd yr effaith wirioneddol y mae dal TB mewn buches o wartheg yn ei chael ar y rhai hynny sydd wedi gweithio mor galed yn aml iawn i ddatblygu'r buchesau hynny, ac i ofalu amdanyn nhw. Ni all dim o hynny dynnu oddi wrth y ffeithiau hysbys mai symud gwartheg, mewn ardaloedd lle na cheir llawer o achosion, yn hytrach na lledaenu'r clefyd gan foch daear, sydd y tu ôl i achosion ychwanegol, fel y gofynnwyd i mi gan Janet Finch-Saunders.
English: First Minister, the distress of that statement is that you identified farmers as being part of the problem. You know and I know that the regulations that are in place from the Welsh Government require that all cattle, prior to movement, have to undergo a TB test, and that test is valid for 60 days. So, the farmers themselves are doing all they can, along with the Welsh Government, in fairness, with the regulations that they've put in place. We will disagree about the overall campaign that the Government are undertaking here in Wales, but that I hope you will recognise that was a deeply distressing statement to make by yourself as First Minister, given that there is pre-movement testing of all bovine animals in Wales and animals that come into Wales from England. So, will you apologise today for that distress that you have caused by that statement to the farming community, accepting that we do have policy differences about how TB should be tackled?
Welsh: Prif Weinidog, gofid y datganiad hwnnw yw eich bod wedi nodi bod ffermwyr yn rhan o'r broblem. Rydych chi'n gwybod ac rwyf innau'n gwybod bod y rheoliadau sydd ar waith gan Lywodraeth Cymru yn mynnu bod yn rhaid i'r holl wartheg, cyn eu symud, gael prawf TB, a bod y prawf hwnnw yn ddilys am 60 diwrnod. Felly, mae'r ffermwyr eu hunain yn gwneud popeth o fewn eu gallu, ynghyd â Llywodraeth Cymru, a bod yn deg, gyda'r rheoliadau y maen nhw wedi eu rhoi ar waith. Byddwn ni'n anghytuno ynglŷn â'r ymgyrch gyffredinol y mae'r Llywodraeth yn ymgymryd â hi yma yng Nghymru, ond rwy'n gobeithio y byddwch chi'n cydnabod ei fod yn ddatganiad gofidus iawn i'w wneud gennych chi fel Prif Weinidog, o gofio bod pob anifail buchol yng Nghymru ac anifeiliaid sy'n dod i Gymru o Loegr yn cael eu profi cyn eu symud. Felly, a wnewch chi ymddiheuro heddiw am y gofid hwnnw yr ydych chi wedi ei achosi drwy'r datganiad hwnnw i'r gymuned ffermio, gan dderbyn bod gennym ni wahaniaethau polisi ynghylch sut y dylid mynd i'r afael â TB?
English: Llywydd, let me put it like this. It was never my intention to cause distress to anybody in the statement that I made. What I was pointing to was that the question I was asked sought to place the blame for rises in TB in north Wales in low-incidence areas and say that they would best be dealt with by badger culling. I make no apologies for repeating the fact that that is not the policy of the Government, nor would it be the right response. Farmers themselves do have responsibilities. They have responsibilities for cattle movement, and they have responsibilities for discharging the testing regime, and I'm happy to repeat again that I know the enormous efforts that farmers make to keep their herds safe and to comply with those regimes. Where things break down, and we have undoubtedly seen rises in TB incidence in the Conwy valley, in Denbighshire and in the Pennal area, then it is right that the causes of that should be investigated and investigated with an open mind. That involves all the players who have a part to play in keeping those herds safe and reducing TB in those areas.
Welsh: Llywydd, gadewch imi ei roi fel hyn. Nid oedd erioed yn fwriad gennyf i beri gofid i neb yn y datganiad a wnes i. Yr hyn yr oeddwn i'n cyfeirio ato oedd bod y cwestiwn a ofynnwyd i mi wedi ceisio rhoi'r bai ar foch daear am y cynnydd mewn TB yn y gogledd mewn ardaloedd lle nad oedd llawer o achosion gan ddweud mai'r ffordd orau o ymdrin â hynny fyddai drwy ddifa moch daear. Nid wyf yn ymddiheuro am ailadrodd y ffaith nad dyna yw polisi'r Llywodraeth, ac nid dyna fyddai'r ymateb cywir ychwaith. Mae gan ffermwyr eu hunain gyfrifoldebau. Mae ganddyn nhw gyfrifoldebau dros symud gwartheg, ac mae ganddyn nhw gyfrifoldebau dros gyflawni'r drefn brofi, ac rwy'n hapus i ailadrodd unwaith eto fy mod i'n gwybod am yr ymdrechion enfawr y mae ffermwyr yn eu gwneud i gadw eu buchesau'n ddiogel ac i gydymffurfio â'r cyfundrefnau hynny. Pan fo pethau'n dirywio, ac rydym yn ddiau wedi gweld cynnydd yn nifer yr achosion o TB yn nyffryn Conwy, yn sir Ddinbych ac yn ardal Pennal, yna mae'n iawn y dylid ymchwilio i'r achosion am hynny ac ymchwilio iddyn nhw gyda meddwl agored. Mae hynny'n cynnwys yr holl chwaraewyr sydd â rhan i'w chwarae o ran cadw'r buchesau hynny yn ddiogel a lleihau TB yn yr ardaloedd hynny.
English: Well, I regret the fact that you are unable to put an apology on the record, First Minister, but I'm grateful for your more detailed explanation around the sentiments of your comments some two weeks ago. If I could address, in my third question to you, the change of policy within 72 hours around the Llandeilo bypass, which I appreciate was a policy agreed with Plaid Cymru in a budget deal in 2017. I happen to believe that there does need to be a bypass for Llandeilo, and I also believe there are other towns that require bypasses as well, such as Dinas Powys in my own electoral region, which has been campaigning for some 50 years. But what I have struggled to find out - . But where I have struggled to find consistency is in the remarks of the Minister on his feet here in the Chamber, who said, 'I think it would look very odd if we'd left Llandeilo out of the whole-Wales review and I would have certainly raised some questions.' So, why, in 72 hours, did the policy position change or is this just pork-barrel politics?
Welsh: Wel, mae'n flin gennyf na allwch chi ymddiheuro ar y cofnod, Prif Weinidog, ond rwy'n ddiolchgar am eich esboniad manylach ynghylch yr hyn a oedd y tu ôl i'ch sylwadau ryw bythefnos yn ôl. Pe gallwn i fynd i'r afael, yn fy nhrydydd cwestiwn i chi, â'r newid polisi o fewn 72 awr o ran ffordd osgoi Llandeilo, a oedd, rwy'n gwerthfawrogi, yn bolisi y cytunwyd arno gyda Phlaid Cymru mewn cytundeb cyllideb yn 2017. Rwyf i'n digwydd credu bod angen ffordd osgoi ar gyfer Llandeilo, ac rwy'n credu hefyd fod trefi eraill y mae angen ffyrdd osgoi arnyn nhw, megis Dinas Powys yn fy rhanbarth etholiadol fy hun, sydd wedi bod yn ymgyrchu ers rhyw 50 mlynedd. Ond yr hyn yr wyf wedi'i chael yn anodd ei ddarganfod - . Ond lle'r wyf i wedi cael trafferth dod o hyd i gysondeb yw yn sylwadau'r Gweinidog ar ei draed yma yn y Siambr, a ddywedodd, 'Rwy'n credu y byddai'n edrych yn rhyfedd iawn pe byddem wedi hepgor Llandeilo o'r adolygiad Cymru gyfan a byddwn i yn sicr wedi codi rhai cwestiynau.' Felly, pam, mewn 72 awr, y newidiodd safbwynt y polisi neu ai gwleidyddiaeth ariannu prosiectau lleol Gweinidogion yn unig yw hyn?